O suyo treballo en Princeton se centró en a unificación d'as fuerzas alazetals, que él s'en referiba como a teoría d'o campo unificau. Se miró de construir un modelo, baixo as condicions adequadas, que describise todas as fuerzas como diferens manifestacions d'una fuerza unica. A suya prebatina yera difícil ya que as fuerzas nucleyars feble y fuerte no fueron acatadas independienmen dica alredol de 1970, 15 anyadas dimpués d'a muerte d'Einstein. L'obchectivo d'Einstein pervive en as prebatinas actuals enta l'unificación d'as fuerzas, particularment por meyo d'a teoría d'as bagueras.